Návrh
Zákon
	
z ..........2003,
ktorým sa mení a dopĺňa zákon Národnej rady Slovenskej republiky 
č. 216/1995 Z. z. 
o Komore geodetov a kartografov

Národná rada Slovenskej republiky sa uzniesla na tomto zákone:

Čl. I
Zákon Národnej rady Slovenskej republiky č. 216/1995 Z. z. o Komore geodetov a kartografov sa mení a dopĺňa takto: 

1. 	V § 2 sa za písmeno e) vkladá nové písmeno f), ktoré znie:
     „f) v súčinnosti so Strediskom na uznávanie dokladov o vzdelaní1a) posudzuje žiadosti občanov členských štátov Európskej únie a Európskeho združenia voľného obchodu na vykonávanie činnosti autorizovaného geodeta a kartografa,“. 
     Doterajšie písmená f) až k) sa označujú ako g) až l).
Poznámka pod čiarou k odkazu 1a  znie:
„1a) § 13 ods. 2 písm. c) zákona č. 477/2002 Z. z. o uznávaní odborných kvalifikácií a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov.“.

2. V § 2 v doterajšom písm. g)  sa za slová „ stanovy komory“  dopĺňajú slová „ etický kódex autorizovaného geodeta a kartografa, honorárový,“. 

3. 	V § 3 ods. 2 sa vypúšťajú slová „po dohode s Úradom geodézie, kartografie a katastra Slovenskej republiky.“. 

4.  V § 4 odseky 1 až 7 znejú:
 „(1) Komora zapíše do zoznamu autorizovaných geodetov a kartografov do dvoch mesiacov odo dňa doručenia písomnej žiadosti fyzickú osobu, ktorá
a) 	je plne spôsobilá na právne úkony,
b) 	je bezúhonná,
c) 	zložila kvalifikačnú skúšku pred komorou alebo preukázala osobitnú odbornú spôsobilosť2) alebo preukázala  uznanie odbornej  kvalifikácie podľa osobitného predpisu 2a) na výkon činnosti autorizovaného geodeta a kartografa, 
d) 	zložila sľub.
(2) Fyzická osoba, ktorú odmietla komora zapísať do zoznamu autorizovaných geodetov a kartografov, má právo domáhať sa ochrany na súde.
(3) Kvalifikačnú skúšku pred komorou môže vykonať fyzická osoba, ktorá má vysokoškolské vzdelanie druhého stupňa v študijnom odbore geodézia a kartografia alebo vzdelanie uznané na základe rozhodnutia vydaného podľa osobitného predpisu 2a) a po nadobudnutí vysokoškolského vzdelania päť rokov odbornej praxe vo vybraných geodetických a kartografických činnostiach podľa osobitného predpisu2b) alebo prax uznanú podľa rozhodnutia vydaného na základe osobitného predpis 2a).
 	      	(4) Fyzická osoba, ktorú komora odmietla pripustiť na kvalifikačnú skúšku, má právo domáhať sa ochrany na súde.
    		(5) Fyzická osoba, ktorá žiada o zápis do zoznamu autorizovaných geodetov a kartografov,  skladá do  rúk predsedu   komory alebo podpredsedu predstavenstva sľub,  ktorý znie: "Sľubujem  na svoju  česť a svedomie, že   činnosť autorizovaného geodeta a  kartografa budem vykonávať  v súlade s ústavou, ústavnými  zákonmi, zákonmi a  inými právnymi predpismi a podľa svojho najlepšieho vedomia a svedomia.“.
(6)  Do zoznamu autorizovaných geodetov a kartografov sa zapisuje
a) 	meno, priezvisko, titul,
b) 	rodné číslo,
c) 	miesto trvalého pobytu, ak ide o cudzích štátnych príslušníkov údaj o pobyte podľa osobitného predpisu,2c)
d) 	názov a sídlo pracoviska, 
e)	rozsah overovaných vybraných geodetických a kartografických činností,
f) 	dátum vykonania kvalifikačnej skúšky alebo dátum vydania rozhodnutia o osobitnej odbornej spôsobilosti alebo dátum rozhodnutia o uznaní odbornej  kvalifikácie, 
g) 	dátum zloženia sľubu,
h) 	dátum vydania oprávnenia na výkon činnosti autorizovaného geodeta a kartografa.
(7) Zoznam autorizovaných geodetov a kartografov je verejný okrem údajov podľa odseku 6 písm. b) a c). Každý má právo nahliadnuť do zoznamu autorizovaných geodetov a kartografov a robiť si z neho výpisy.“. 
     Doterajšie odseky 7 a 8 sa označujú ako 8 a 9.

Poznámky pod čiarou k odkazom 2a až 2c znejú:
„2a) 	Zákon č. 477/2002 Z. z. 
2b) 	§ 6 písm. d) až j) zákona Národnej rady Slovenskej republiky č. 215/1995 Z. z. 
2c) 	Zákon Národnej rady Slovenskej republiky č. 73/1995 Z. z. o pobyte cudzincov na území Slovenskej republiky v znení neskorších predpisov.“.

5. 	Za § 5 sa vkladá nový § 5a, ktorý znie:
„§5a
(1) Autorizovaný geodet a kartograf  vykonáva  činnosť za odmenu. 
(2) Na  odmenu a  na vecné  výdavky môže autorizovaný geodet a kartograf  požadovať primeraný preddavok. 2d)
(3) Tarifu  odmien, spôsob  ich výpočtu  a ďalšie  podrobnosti odmeňovania (honorárový poriadok) upraví komora a zverejní ich.“.

Poznámka pod čiarou k odkazu 2d znie:
„2d) § 634 ods. 2 Občianskeho zákonníka.“.

6. 	V § 7 ods. 1 sa vypúšťa písmeno e).“.

7. V § 8 ods. 1 písmeno f) znie:
   „f) kto bol vylúčený,“.

8. 	§ 8 sa dopĺňa odsekom 5, ktorý znie:
„(5) Komora opätovne zapíše do zoznamu autorizovaných geodetov a kartografov fyzickú osobu, ktorá bola vyčiarknutá zo zoznamu podľa odseku 1 písm. g), na základe žiadosti a po uhradení nezaplateného členského príspevku komore.“.

9. V § 9 ods. 2 písm. c) sa na konci vety dopĺňajú slová „ , okrem doby, na ktorú je členstvo v komore pozastavené,“.

10. V § 9 ods. 2 sa za písmeno c) dopĺňajú písmená d) a e), ktoré znejú:
     „d) dbať o stály odborný rast,
  e)  dodržiavať etický kódex autorizovaného geodeta a kartografa.“.

11. V § 10 ods. 1 sa za písmeno b) vkladá nové písmeno c), ktoré znie:
     „c) autorizačná komisia,“.
Doterajšie písmená c) až e) sa označujú ako d) až f).

12. 	V § 10 odsek 2 znie: 
„(2) Funkcie a členstvo v orgánoch komory podľa odseku 1 písm. b) až f) sú navzájom nezlučiteľné. Funkčné obdobie orgánov komory je trojročné.“ .

13. V § 11 ods. 1 sa na konci pripájajú tieto vety: „Ak sa zhromaždenie nemôže platne uznášať, preruší sa jeho rokovanie na jednu hodinu. Po jej uplynutí sa môže zhromaždenie platne uznášať, ak je prítomná najmenej  jedna tretina členov komory. Na platnosť uznesenia je potrebný súhlas nadpolovičnej väčšiny prítomných členov komory.“.

14. V § 11 ods. 2 písm. a) sa slová „d) a e)“ nahrádzajú slovami „ c), e) a f)“. 

15. V § 11 ods. 2 písmeno b) sa vypúšťa.
       Doterajšie písmená c) až h) sa označujú ako b) až g). 

16. V § 12 ods. 2 písmeno c) znie:
„c) menuje a odvoláva predsedu a členov skúšobnej komisie,“.

17. V § 12 ods. 2 písm. e) sa slovo „skúšobnej“ nahrádza slovom „autorizačnej“.

18. Za § 12 sa vkladá nový § 12a, ktorý znie:
      							„ § 12a
Autorizačná komisia posudzuje splnenie podmienok na zápis do zoznamu autorizovaných geodetov a kartografov a vedie zoznam autorizovaných geodetov a kartografov. Má najmenej päť členov. Na čele autorizačnej komisie je predseda, ktorý riadi a organizuje jej činnosť.“ .

19. § 13 znie:
„§ 13
Skúšobná komisia zabezpečuje organizáciu a realizáciu kvalifikačnej skúšky. Má najmenej sedem členov. Skladá sa z členov komory a z ďalších odborníkov z vedeckých inštitúcií, škôl, štátnych orgánov a stavovských organizácií. Na čele skúšobnej komisie je predseda, ktorý riadi a organizuje jej činnosť.“ .

20. V § 15 tretia veta znie: „Kontroluje najmä plnenie uznesení zhromaždenia, činnosť orgánov komory, hospodárenie s finančnými prostriedkami komory a predkladá predstavenstvu návrhy na odstránenie zistených nedostatkov.“.
	
21. V § 16 ods. 1 písm. b) sa slovo „20 000“ nahrádza slovom „50 000“.

22. V § 16 ods. 1 písmeno c) znie:
„c) vylúčenie z komory až na dobu 3 rokov.“.

23.	V § 17 odsek 1 znie:

„(1) Návrh na začatie disciplinárneho konania podáva člen komory alebo orgány komory disciplinárnej komisii. Návrh na začatie disciplinárneho konania možno podať do šiestich mesiacov odo dňa, keď sa o porušení disciplíny člen komory alebo orgán komory dozvedel, a najneskôr do troch rokov odo dňa, keď k porušeniu disciplíny došlo.“.

Čl. II
 
Tento zákon nadobúda účinnosť l. septembra 2003 okrem § 2 písm. f), ktorý nadobúda účinnosť dňom nadobudnutia platnosti zmluvy o pristúpení Slovenskej republiky k Európskej únii.